ΚΑΝΟΝΙΣΜΟΣ (ΕΟΚ) αριθ. 1179/71 ΤΗΣ ΕΠΙΤΡΟΠΗΣ της 4ης Ιουνίου 1971 περί τροποποιήσεως του κανονισμού (ΕΟΚ) αριθ. 685/69 όσον αφορά την ιδιωτική αποθεματοποίηση του βουτύρου και της κρέμας γάλακτος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1253/70(2), και ιδίως το άρθρο 6 παράγραφος 7,

Εκτιμώντας:

ότι ο κανονισμός (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 1075/71(4), προβλέπει στο άρθρο 8 παράγραφος 2 ότι η ενίσχυση για την ιδιωτική αποθεματοποίηση υπόκειται στη σύναψη συμβάσεως αποθεματοποιήσεως με τον οργανισμό παρεμβάσεως- ότι οι όροι, σύμφωνα με τους οποίους καθορίζεται η σύναψη της συμβάσεως αποθεματοποιήσεως, προσδιορίζονται στο άρθρο 23 του κανονισμού (ΕΟΚ) αριθ. 685/69 της Επιτροπής της 14ης Απριλίου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος(5), όπως τροποποιήθηκε τελευταία από τον κανονισμό (ΕΟΚ) αριθ. 606/71(6)-

ότι ο κανονισμός (ΕΟΚ) αριθ. 1075/71 έχει απαλείψει την απαίτηση που αρχικά είχε προβλεφθεί στο άρθρο 8 παράγραφος 4 του κανονισμού (ΕΟΚ) αριθ. 985/68, σύμφωνα με την οποία οι συμβάσεις ιδιωτικής αποθεματοποιήσεως επετρέπετο να συναφθούν με τον οργανισμό παρεμβάσεως ενός Κράτους μέλους μόνο για το βούτυρο που παρεσκευάζετο σε αυτό το Κράτος μέλος-

ότι κατόπιν αυτού οι εν λόγω συμβάσεις που συνάπτονται από τους οργανισμούς παρεμβάσεως είναι δυνατόν να αφορούν κάθε βούτυρο που παρασκευάζεται εντός της Κοινότητος- ότι, ως εκ τούτου, πρέπει να συμπληρωθούν οι διατάξεις, οι οποίες αφορούν τη σύναψη των συμβάσεων, που έχουν θεσπισθεί από το άρθρο 23 του κανονισμού (ΕΟΚ) αριθ. 685/69, προκειμένου να προσαρμοσθούν στις νέες συνθήκες που έχουν δημιουργηθεί-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 23 του κανονισμού (ΕΟΚ) αριθ. 685/69 τροποποιείται ως εξής:

α) Στην παράγραφο 4 προστίθεται η ακόλουθη ένδειξη:

"ε) το Κράτος μέλος παρασκευής."

β) Παρεμβάλλεται η ακόλουθος παράγραφος 5:

"5. Όταν η αποθεματοποίηση του βουτύρου πραγματοποιείται σε Κράτος μέλος διάφορο του Κράτους μέλους παρασκευής, η σύναψη της συμβάσεως αποθεματοποιήσεως υπόκειται στην προσκόμιση αποδείξεως ότι το βούτυρο ανταποκρίνεται στους απαιτούμενους όρους για τη χορήγηση ενισχύσεων για την ιδιωτική αποθεματοποίηση στο Κράτος μέλος παρασκευής."

γ) Η παλαιά παράγραφος 5 αριθμείται ως παράγραφος 6.

Άρθρο 2

Ο παρών κανονισμός αρχίζει να ισχύει την 7η Ιουνίου 1971.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 4 Ιουνίου 1971.

Για την Επιτροπή

Ο Πρόεδρος

Franco M. MALFATTI

(1) ΕΕ αριθ. Ν 148 της 28.6.1968, σ. 13.

(2) ΕΕ αριθ. Ν 143 της 1.7.1970, σ. 1.

(3) ΕΕ αριθ. Ν 169 της 18.7.1968, σ. 1.

(4) ΕΕ αριθ. Ν 116 της 28.5.1971, σ. 1.

(5) ΕΕ αριθ. Ν 90 της 15.4.1969, σ. 12.

(6) ΕΕ αριθ. Ν 70 της 24.3.1971, σ. 16.